Kamil Ikramov
Kamil Ikramov (vene keeles Камил Акмалевич Икрамов; 10. september 1927 Samarkand – 4. juuni 1989 Moskva) oli usbeki päritolu vene kirjanik ja stsenarist. Ta kirjutas vene keeles. Ikramovi debüütromaan on 1969. aastal ilmunud "Караваны уходят – пути остаются". Eesti keeles on ilmunud tema kaht noorsoojutustust sisaldav kogumik "Ümmargune pitsat" (Tallinn: Eesti Raamat, 1978, tõlkinud Helmi Leberecht, värsid tõlkinud Andres Jaaksoo; vene keeles "Круглая печать", 1970).